ხუნდისუბნის ღვთისმშობლის ეკლესიის ნანგრევი
ხუნდისუბნის ღვთისმშობლის ეკლესიის ნანგრევი — არქიტექტურული ძეგლი, საკულტო ნაგებობა თიღვის მუნიციპალიტეტის სოფელ ხუნდისუბანში. აგებულია შუა საუკუნეებში. ეკლესიიდან შემორჩენილია დასავლეთი კედლის მცირე ნაწილი და სამხრეთ-დასავლეთი კუთხე. სამშენებლო მასალად გამოყენებულია დიდი ზომის უხეშად თლილი კვადრები და ფიქალი. დასავლეთი კედლის სიმაღლე 3-4 მეტრს აღწევს. ამავე კედელში გაჭრილია შეისრულთაღიანი სარკმელი. ეკლესიის დანარჩენი კედლები დანგრეულია. ტერიტორიაზე ყრია ჩამონაშალი ქვა.